recursal/SuperWikiNEXT-32B huggingface dataset:
Ο **Λούκιος Φουνδάνιος Λάμια Αιλιανός**, λατιν.: Lucius Fundanius Lamia Aelianus ήταν Ρωμαίος συγκλητικός, που δραστηριοποιήθηκε επί των βασιλειών του Τραϊανού και του Αδριανού. Έγινε ύπατος το 116 με τον Σέξτο Καρμίνιο Βήτο ως συνάδελφό του. Αργότερα έγινε proconsul (διοικητής) της Ασίας κατά το διάστημα 131 και 132.

Βιογραφία
---------

Ο Λ. Φ. Λάμια Αιλιανός ήταν πιθανώς γιος του Λούκιου Αιλίου Λάμια Πλαύτιου Αιλιανού αντικαταστάτη υπάτου το 80 και της Δομιτίας Λογγίνας, κόρης του Γναίου Δομίτιου Κόρβουλο στρατηγού.  

Ο Ρόουναλντ Σάυμ προσδιορίζει τον Λάμια Αιλιανό ως τον αδελφό της ατεκμηρίωτης και εικαζόμενης Πλαυτίας, η οποία παντρεύτηκε τρεις φορές και της οποίας τα παιδιά παντρεύτηκαν μέλη της δυναστείας των Αντωνίνων.  Είναι επίσης πιθανό ο Λάμια Αιλιανός να ήταν ο εγγονός του Λ. Αι. Λάμια Πλαύτιου Αιλιανού και της Δ. Λογγίνας, μέσω μίας κόρης τους.

Οικογένεια
----------

Είχε δύο γνωστά παιδιά:

* Λούκιος Πλαύτιος Λάμια Σιλβάνος π.110-μετά το 145, ύπατος το 145.
* Φουνδανία, παντρεύτηκε τον Μάρκο Άννιο Λίβο ύπατο το 128.
	+ Αννία Φουνδανία Φαυστίνα απεβ. 192, παντρεύτηκε τον Τίτο Πομπώνιο Πρόκλο Βιτράσιο Πολλίο συγκλητικό, αντκαταστάτη ύπατο, ύπατο το 176.

Βιβλιογραφικές αναφορές
-----------------------

1. ↑  Werner Eck, "Jahres- und Provinzialfasten der senatorischen Statthalter von 69/70 bis 138/139", *Chiron*, 13 (1983), p. 172
2. ↑  Ronald Syme, "Antonine Relatives: Ceionii and Vettulani", *Athenaeum* 35 (1957), p. 309
3. ↑  *Acta Instituti Romani Finlandiae*. Bardi. 1963. σελ. 55. ISBN 9789514102608.
4. ↑  Syme, "Antonine Relatives", pp. 306-315
5. ↑  Aelii Lamiae, stema
6. ↑  Anthony Birley, *Marcus Aurelius, a Biography*, revised edition (London: Routledge, 1987), p. 32
Η **Κυπριακή Τράπεζα Αναπτύξεως** είναι αναπτυξιακή τράπεζα, η οποία ιδρύθηκε το 1963 ως δημόσια εταιρεία για την προώθηση της οικονομικής ανάπτυξης στην Κύπρο. Οι κύριοι μέτοχοι της τράπεζας ήταν η κυβέρνηση της Κυπριακής Δημοκρατίας και η Ευρωπαϊκή Τράπεζα Επενδύσεων. Η τράπεζα ιδιωτικοποιήθηκε το 2008.

Ιστορία
-------

Η Κυπριακή Τράπεζα Αναπτύξεως ιδρύθηκε το 1963 ως δημόσια εταιρεία με διάφορους μετόχους. Οι κύριοι μέτοχοι ήταν η κυβέρνηση της Κυπριακής Δημοκρατίας και η Ευρωπαϊκή Τράπεζα Επενδύσεων.

Τον Ιούνιο του 2007, η Κυβέρνηση της Κυπριακής Δημοκρατίας ανακοίνωσε προκήρυξη για να αποκηρύξει το πλειοψηφικό πακέτο των μετοχών που κατείχε. Τα περιουσιακά στοιχεία της τράπεζας έφταναν τις 231 εκατομμύρια λίρες Κύπρου το 2007. Το 2008, η τράπεζα ιδιωτικοποιήθηκε πλήρως και δεν ανήκει πλέον στο Κυπριακό κράτος.

Παραπομπές
----------

1. ↑  «Milestones in Our History». The Cyprus Development Bank. Αρχειοθετήθηκε από το πρωτότυπο στις 8 Ιουλίου 2007. Ανακτήθηκε στις 15 Ιουνίου 2007.
2. ↑  «Cyprus Dev Bank tenders for 81% stake sale released». *Financial Mirror*. 2007-06-14. Αρχειοθετήθηκε από το πρωτότυπο στις 2007-09-28.. Ανακτήθηκε στις 2007-06-15.
3. ↑  «Cyprus seeks investors for Development Bank». *Reuters* (The Economic Times Fri, 15 June 2007). 15 June 2007.. Ανακτήθηκε στις 2007-06-15.
Η **Κομητεία Σέλμπι** (αγγλικά: Shelby County, Tennessee), είναι κομητεία των ΗΠΑ, και μία από τις 95 κομητείες της πολιτείας του Τενεσί. Με πληθυσμό 938,768 κατοίκους (σύμφωνα με εκτιμήσεις για το 2021, αποτελεί την πολυπληθέστερη κομητεία του Τενεσί, καθώς και την 57η μεγαλύτερη σε πληθυσμό στις Ηνωμένες Πολιτείες. 

Έδρα και μεγαλύτερη πόλη της κομητείας Σέλμπι, είναι το **Μέμφις** (δεύτερη μεγαλύτερη πόλη της πολιτείας). Η κομητεία, συμπεριλαμβάνεται στην μητροπολιτική περιοχή του Μέμφις.

Η κομητεία Σέλμπι, ιδρύθηκε το 1819, και έχει λάβει το όνομά της, από τον 1ο και 5ο Κυβερνήτη του Κεντάκι Ισαάκ Σέλμπι (1750-1826). 

Η έκταση της κομητείας, ανέρχεται συνολικά σε 2,030 τετραγωνικά χιλιόμετρα (km2), καθιστώντας τη μεγαλύτερη σε έκταση στην πολιτεία. Βρίσκεται στο νοτιοδυτικό άκρο της πολιτείας του Τενεσί, και συνορεύει ταυτόχρονα με μέρος του βορειοανατολικού τμήματος της πολιτείας του Αρκάνσας, καθώς και με βορειοδυτικό τμήμα της πολιτείας του Μισισίπι. Επίσης, το δυτικό μέρος της κομητείας Σέλμπι, αποτελεί ανατολική όχθη του ποταμού Μισσισσιππή.

Παραπομπές
----------

1. ↑  «Shelby County, Tennessee Population 2021». *worldpopulationreview.com*. Ανακτήθηκε στις 4 Ιουνίου 2021.
2. ↑  «Genealogical "Fact Sheets" About Tennessee Counties > Shelby County | Tennessee Secretary of State». *sos.tn.gov*. Αρχειοθετήθηκε από το πρωτότυπο στις 4 Ιουνίου 2021. Ανακτήθηκε στις 4 Ιουνίου 2021.
3. ↑  «Geography | Shelby County, TN - Official Website». *shelbycountytn.gov*. Ανακτήθηκε στις 4 Ιουνίου 2021.

Εξωτερικοί σύνδεσμοι
--------------------

* Πολυμέσα σχετικά με το θέμα  Shelby County, Tennessee στο Wikimedia Commons
* (επίσημη σελίδα της κομητείας)

  


|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ηνωμένες Πολιτείες
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 153606527
* LCCN: n80109511
* GND: 4448010-6

 |

 |
Ο Νίμιτς (αριστερά) με τον Γιώργο Παπανδρέου το 2009
Ο **Μάθιου Νίμιτς** (αγγλικά: Matthew Nimetz) είναι Αμερικανός διπλωμάτης. Από το 1994 έως το 2019 αποτελούσε τον ειδικό αντιπρόσωπο του Οργανισμού Ηνωμένων Εθνών για την διαφορά για το όνομα της πρώην Γιουγκοσλαβικής Δημοκρατίας της Μακεδονίας, στην οποία εμπλέκονταν η Βόρεια Μακεδονία και η Ελλάδα.

Ο Νίμιτς συμμετέχει και στο διοικητικό συμβούλιο του CDRSEE (Κέντρο Δημοκρατίας και Συμφιλίωσης Νοτιοανατολικής Ευρώπης).

Παραπομπές
----------

1. 1 2
2. ↑  «The man who has focused on one word for 23 years». BBC News. 02-08-2017.. Ανακτήθηκε στις 01-02-2018.
3. ↑  Πιλάτου, Μαρία (2012-01-18). «Oλοκληρώθηκαν οι συνομιλίες για το Σκοπιανό στη Νέα Υόρκη». *Newsbomb.gr*.. Ανακτήθηκε στις 2018-01-30.
4. ↑
5. ↑
Η **Κομητεία Μαρικόπα** (αγγλικά: *Maricopa County, Arizona*), είναι κομητεία των ΗΠΑ, και μία από τις 15 κομητείες στην πολιτεία της Αριζόνας. Με πληθυσμό 4.651.440 κατοίκους (σύμφωνα με εκτιμήσεις για το 2021), είναι η μεγαλύτερη σε πληθυσμό κομητεία στην Αριζόνα, καθώς και η τέταρτη μεγαλύτερη σε πληθυσμό κομητεία στις Ηνωμένες Πολιτείες. 

Έδρα και μεγαλύτερη πόλη της κομητείας Μαρικόπα, είναι το **Φοίνιξ** (μεγαλύτερη πόλη της Αριζόνας και πέμπτη μεγαλύτερη στις ΗΠΑ). Η κομητεία, συγκεντρώνει περίπου το 61% του συνολικού πληθυσμού της πολιτείας. Επιπλέον, αποτελεί κύριο μέρος της μητροπολιτικής περιοχής του Φοίνιξ.

Η έκταση της κομητείας Μαρικόπα, ανέρχεται συνολικά, σε 23.890 τετραγωνικά χιλιόμετρα (km2), καθιστώντας την και μία από τις μεγαλύτερη εδαφικά κομητείες στις Ηνωμένες Πολιτείες. Βρίσκεται στο νότιοκεντρικό/νοτιοδυτικό τμήμα της πολιτείας Αριζόνα.

Επιπρόσθετα, η κομητείας Μαρικόπα, αποτελεί την γρηγορότερα αναπτυσσόμενη κομητεία στις Ηνωμένες Πολιτείες.

Παραπομπές
----------

1. ↑  «Maricopa County, Arizona Population 2021». *worldpopulationreview.com*. Ανακτήθηκε στις 18 Μαΐου 2021.
2. ↑  «Our City | Maricopa, AZ». *www.maricopa-az.gov*. Ανακτήθηκε στις 18 Μαΐου 2021.
3. ↑  «Maricopa County, Arizona» (στα αγγλικά). *Wikipedia*. 2021-05-04. .
4. ↑  «Maricopa County is the fastest-growing county in the US, report says». *12news.com* (στα Αγγλικά). Ανακτήθηκε στις 18 Μαΐου 2021.

Εξωτερικοί σύνδεσμοι
--------------------

* Πολυμέσα σχετικά με το θέμα  Maricopa County, Arizona στο Wikimedia Commons
* (επίσημη σελίδα της κομητείας).
* (επίσημη σελίδα της κομητειακής διοίκησης).

  


|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ηνωμένες Πολιτείες
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 147762058
* LCCN: n81144580
* ISNI: 0000 0004 0476 4374
* NKC: ge134355

 |

 |
Ο **Λουντοβίκ Γκοτέν**(γεννημένος στις 5 Ιουλίου 1985 στις Αμπίμ), είναι ένας Γάλλος ποδοσφαιριστής από την Γουαδελούπη, ο οποίος αγωνίζεται ως επιθετικός με την ΚΣ Μουλιέν και την Εθνική Γουαδελούπης.

Καριέρα
-------

Ύψους 1,76 μέτρων και βάρους 70 κιλών, ο παίκτης αναδείχτηκε μέσα από το σύστημα ακαδημιών της ΚΣ Μουλιέν, της οποίας και ήταν ο κορυφαίος σκόρερ για την σεζόν 2004-2005 στην *DH Guadeloupe*. Μετά από αυτή την καλή σεζόν, μετακόμισε στην ηπειριωτική Γαλλία, για λογαριασμό της ΚΣΑ (Κλαμπ Σπορτίφ Αβιονναί), με την ελπίδα να καταφέρει να βρει μια θέση στον χώρο του επαγγελματικού ποδοσφαίρου, αλλά επέστρεψε από την επόμενη σεζόν κιόλας στο νησί του.

Στη διάρκεια των σεζόν 2006-2007 και 2007-2008, η ομάδα του (η ΚΣΜ) τερμάτισε πρωταθλήτρια της ζώνης της Γουαδελούπης του Κυπέλλου Γαλλίας, κάτι που είχε ξαναγίνει την σεζόν 2005-2006 (μετά από αυτή την νίκη, η ΚΣΜ υποδέχτηκε την ΟΣ Λεσκάν, από την οποία ηττήθηκε με σκορ 3-0) παρά την απουσία του, αλλά η απώλειά του στην επίθεση της ομάδας ήταν κάτι παραπάνω από εμφανής.

Στις 22 Νομεβρίου 2006, η ομάδα ταξίδεψε στην ηπειρωτική Γαλλία, για να δώσει τον πρώτο της αγώνα απέναντι στην Κλερμόν Φουτ, όπου, όμως, γνώρισε την ήττα με σκορ 2-1. Το τέρμα της Μουλιέν, που έδωσε στην ομάδα το δικαίωμα να είναι μπροστά στο σκορ για ολόκληρο το πρώτο ημίχρονο, σημειώθηκε από τον Λουντοβίκ Γκοτέν.

Για μια ακόμη φορά, οι παίκτες της ΚΣΜ πήραν την πρόκριση για τον τελικό της ζώνης της Γουαδελούπης του Κυπέλλου Γαλλίας, απ'όπου, αφού τον κέρδισαν, κλήθηκαν να αντιμετωπίσουν, και πάλι, μια ομάδα της ηπειρωτικής Γαλλίας, όμως αυτή τη φορά, οι Γουαδελουπιανοί κατάφεραν να πάρουν την νίκη έπειτα από την ψυχοφθόρα διαδικασία των πέναλτι.

Κλήθηκε στην Εθνική Γουαδελούπης για το Gold Cup 2007, όπου πέτυχε δύο τέρματα με την ομάδα του, στη διάρκεια του προκριματικού γύρου της διοργάνωσης, και συνέβαλε τα μέγιστα στην πρόκριση της Γουαδελούπης στην τελική φάση.

Παραπομπές
----------

1. ↑  «Richard Socrier veut faire danser la Guadeloupe à Miami». Ouest-France Bretagne. 6 Ιουνίου 2007, σελ. 1.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* (Αγγλικά) Ο Λουντοβίκ Γκοτέν στο National Football Teams
Η **Κομητεία Ουκτουρπάν (Γουσί)** ή **Κομητεία Ουτστουρπάν** (Κινεζικά: 乌什县, Ουιγουρικά: ئۇچتۇرپان ناھىيىسى, Учтурпан Наһийиси‎, Ουιγουρικό Λατινικό Αλφάβητο: Uchturpan Nahiyisi, Ουιγουρικό Νέο Αλφάβητο: Uqturpan Nah̡iyisi) είναι κομητεία στην Αυτόνομη Ουιγουρική Περιοχή του Σιντσιάνγκ υπό την διοίκηση του Νομού Ακσού. Καλύπτει έκταση 9.012 τετραγωνικών χιλιομέτρων και σύμφωνα με την απογραφή του 2002 η κομητεία είχε πληθυσμό 180.000 κατοίκων.

Ιστορία
-------

### Δυναστεία Τανγκ

Κατά τη διάρκεια της Μάχης του Ακσού το 717, το Χαλιφάτο των Ομεϋαδών και οι σύμμαχοί τους Τουργκές και Θιβετιανή Αυτοκρατορία ήλπιζαν να καταλάβουν το Ουκτουρπάν (τότε γνωστό ως Ντάι-Ντζιέκ-Τζιέν) από τους Τανγκ και τους συμμάχους τους, τους Καρλούκους και το Εξόριστο Δυτικό Τουρκικό Χαγανάτο. Τελικά, οι Ομεϋάδες απωθήθηκαν.

### Δυναστεία Τσινγκ

Το Ους Τουρφάν ήταν η περιοχή μιας μάχης ανάμεσα στον Μπαρχανουντίν και Αμπντούλλα κατά την διάρκεια της εξέγερσης των Αλτισάχρ Χότζα. Έξι χρόνια μετά την Εξέγερση των Αλτισάχρ Χότζα και δέκα χρόνια μετά την διάσωση των Αδερφών Χότζα από τους Τζουνγκάρους, μια εξέγερση κατά των Τσινγκ από τους ντόπιους Τούρκους (σήμερα γνωστοί ως Ουιγούροι) έλαβε μέρος στο Ουκτουρπάν. Ο μύθος λέει ότι ένας τοπικός αρχηγός των ανταρτών ήταν παντρεμένος με την Ιπαρχάν, η οποία ήταν γνωστή ως "Αρωματική Παλλακίδα" και ήταν απόγονος του Απάκ Χότζα. Κατά τη διάρκεια της αναταραχής, πολλοί έφυγαν, ενώ οι χιλιάδες κάτοικοι που παρέμειναν σκοτώθηκαν από τις Σινομαντζουριακές δυνάμεις. Αργότερα, η περιοχή ξανακατοικήθηκε από τους μετανάστες του νότιου Σιντσιάνγκ.

Δείτε επίσης
------------

* Χάρτης Μακάν

Παραπομπές
----------

1. ↑  Παράγραφος 221 (Παράγραφος 27 του τμήματος των *Καταγραφών των Τανγκ*) του *Ζιζί Τονγκτζιάν*
2. ↑  Hamid Wahed Alikuzai (Οκτωβρίου 2013). *A Concise History of Afghanistan in 25 Volumes*. Trafford Publishing. σελίδες 303–. ISBN 978-1-4907-1441-7.
3. ↑  Demetrius Charles Boulger· Muḥammad Ya'ḳûb (amir of Kashgar.) (1878). *The Life of Yakoob Beg: Athalik Ghazi, and Bradaulet ̱of Kashgar ; With Map and Appendix*. σελίδες 47–.
Φατούς, σαλάτα ψωμιού με χόρτα και άλλα λαχανικά.
Η **λεβαντική κουζίνα** είναι όρος που περιγράφει και προσδιορίζει την παραδοσιακή κουζίνα της γεωγραφικής και περιοχής του Λεβάντε, τμήματος της Μέσης Ανατολής. Τα σύγχρονα κράτη όπου υφίσταται η κουζίνα αυτή, είναι η Κύπρος, η Ιορδανία, το Ισραήλ, ο Λίβανος, η Παλαιστίνη και η Συρία, όπως επίσης και τμήματα της Τουρκίας κοντά στα Άδανα, Γιαζιαντέπ και Αντάκια. Χαρακτηρίζεται ως Μεσογειακή.

Ίσως τα πιο χαρακτηριστικά πιάτα της λεβαντίνικης κουζίνας είναι οι μεζέδες, συμπεριλαμβανομένων των ταμπουλέ, χούμους και μπαμπά γκανούς.

* Ταμπουλέ με βάση το πλιγούριΤαμπουλέ με βάση το πλιγούρι
* Χούμους με βάση τα ρεβύθιαΧούμους με βάση τα ρεβύθια
* Μπαμπά γκανούς με βάση τη μελιτζάναΜπαμπά γκανούς με βάση τη μελιτζάνα
* Ωμό κίμπε από αλεσμένο κρέας και σιτηράΩμό κίμπε από αλεσμένο κρέας και σιτηρά
* Μανάκις, ζύμη με επικάλυψη από θυμάρι, τυρί ή κιμάΜανάκις, ζύμη με επικάλυψη από θυμάρι, τυρί ή κιμά
* Μουτζάνταρα με φακές και ρύζι ή πλιγούριΜουτζάνταρα με φακές και ρύζι ή πλιγούρι
* Φαλάφελ από ρεβύθια, κουκιά ή συνδυασμό των δύοΦαλάφελ από ρεβύθια, κουκιά ή συνδυασμό των δύο

Δείτε επίσης
------------

* Λεβάντες
Συντεταγμένες: 29°51′36″N 95°23′24″W﻿ / ﻿29.86000°N 95.39000°W﻿ / 29.86000; -95.39000

Η **Κομητεία Χάρις** (αγγλικά: *Harris County, Texas*), είναι κομητεία των ΗΠΑ, και μία από τις 254 κομητείες στην πολιτεία του Τέξας. Αποτελεί την πολυπληθέστερη κομητεία του Τέξας, καθώς και την τρίτη μεγαλύτερη σε πληθυσμό κομητεία στις Ηνωμένες Πολιτείες.

Ο πληθυσμός της κομητείας Χάρις, (σύμφωνα με εκτιμήσεις για το 2021), ανέρχεται σε 4.779.880 κατοίκους, κατέχοντας το 16,5% των κατοίκων όλης της πολιτείας. Έδρα και μεγαλύτερη πόλη της κομητείας Χάρις, είναι το **Χιούστον** (μεγαλύτερη πόλη του Τέξας και τέταρτη μεγαλύτερη πόλη στις Ηνωμένες Πολιτείες). 

Η έκταση της κομητείας Χάρις, ανέρχεται σε 4.412 τετραγωνικά χιλιόμετρα (km2), και βρίσκεται στο νοτιοανατολικό μέρος της πολιτείας του Τέξας, κοντά στις ακτές του Κόλπου του Μεξικού.

Δημογραφικά δεδομένα
--------------------

### Πολιτική

Η κομητεία Χάρις, θεωρείται μετριοπαθής πολιτικά κομητεία, η οποία τα τελευταία δεκαπέντε περίπου χρόνια, κλείνει προς το Δημοκρατικό Κόμμα. Μέχρι το 2004, η κομητεία ψήφιζε για τις προεδρικές εκλογές παραδοσιακά τους υποψηφίους του Ρεπουμπλικανικού Κόμματος. Από τις εκλογές του 2008, ψηφίζει αποκλειστικά υποψηφίους του Δημοκρατικού Κόμματος. 

| Έτος | Δημοκρατικό | Ρεπουμπλικανικό |
| --- | --- | --- |
| Ψήφοι | % | Ψήφοι | % |
| 2020 | *918,193* | **55,97%** | *700,630* | 42,70% |
| 2016 | *707,914* | **53,95%** | *545,955* | 41,61% |
| 2012 | *587,044* | **49,39%** | *586,073* | 49,31% |
| 2008 | *590,982* | **50,45%** | *571,833* | 48,82% |
| 2004 | *475,865* | 44,56% | *584,723* | **54,75%** |
| 2000 | *418,267* | 42,91% | *529,159* | **54,28%** |
| 1996 | *386,726* | 45,18% | *421,462* | **49,24%** |
| 1992 | *360,171* | 38,20% | *406,778* | **43,14%** |
| 1988 | *342,919* | 42,12% | *464,217* | **57,02%** |
| 1984 | *334,135* | 38,31% | *536,029* | **61,46%** |
| 1980 | *274,061* | 30,06% | *416,655* | **57,87%** |

Παραπομπές
----------

1. ↑  public.tableau.com/shared/3KTJD6WHF. Ανακτήθηκε στις 22  Αυγούστου 2021.
2. ↑  *Απογραφές των Ηνωμένων Πολιτειών 2020*. data.census.gov/cedsci/table?t=Populations+and+People&g=0100000US%2C%241600000&y=2020. Ανακτήθηκε στις 1  Ιανουαρίου 2022.
3. ↑  «Harris County | Texas». *www.harriscountytx.gov*. Ανακτήθηκε στις 16 Μαΐου 2021.
4. ↑  «Harris County, Texas Population 2021». *worldpopulationreview.com*. Ανακτήθηκε στις 16 Μαΐου 2021.

Εξωτερικοί σύνδεσμοι
--------------------

* Πολυμέσα σχετικά με το θέμα  Harris County, Texas στο Wikimedia Commons

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ηνωμένες Πολιτείες
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 152452843
* LCCN: n81054004

 |

 |
Στην ελληνική μυθολογία ο **Κράντωρ** ήταν ένας Λαπίθης. Αναφέρεται ως ο μεταφέρων την πανοπλία του Πηλέως. Ο Κράντωρ σκοτώθηκε από τον Κένταυρο Δημολέοντα κατά την Κενταυρομαχία (Μάχη Λαπίθων και Κενταύρων) που ακολούθησε τον γάμο του Πειρίθου την αρπαγή της νύφης Ιπποδαμείας (ή Ιπποδάμης) και τον φόνο του ενόχου, του Κενταύρου Ευρύτου: Ο Δημολέοντας τραυμάτισε θανάσιμα τον Κράντορα στο στήθος και στον αριστερό ώμο με έναν κορμό δέντρου που πέταξε προς τον Θησέα, ο οποίος τον απέφυγε.

Δείτε επίσης
------------

* Στην αστρονομία ο κένταυρος **83982 Κράντωρ** (83982 Crantor), που ανακαλύφθηκε το 2002, πήρε τον όνομά του από τον Λαπίθη αυτόν.

Πηγές
-----

* Οβιδίου *Μεταμορφώσεις*, XII, 361-377

|  |  |
| --- | --- |
| 

|  |
| --- |
| * Πύλη:Ελληνική μυθολογία
 |

 |
Η **Κομητεία Φουχάι (Μπουρουλτοκάι)** (κινέζικα: 福海, πινγίν: Fúhǎi, επίσης γνωστή ως *Μπουρουλτοκάι*, ουιγουρικά: Бурултоқай) είναι κομητεία στην Αυτόνομη Περιοχή Σιντσιάνγκ Ουιγούρ και βρίσκεται υπό την διαχείριση του νομού Αλτάι. Έχει έκταση 33.273 τ.χλμ. και πληθυσμό 70.000 κατοίκων. Ο ταχυδρομικός κώδικας είναι ο 836400.

Η κομητεία είναι μια καταπράσινη κοιλάδα η οποία περιβάλλεται από τις άγονες ερήμους και εγκαταλελειμμένες εκτάσεις.

Τα Όρη Αλτάι βρίσκονται στο βόρειο μέρος της κομητείας, και στην επαρχία ρέουν οι ποταμοί Ουλουνγκούρ και Ιρτίς. Το τελικό αποτέλεσμα είναι μια εύφορη έκταση για βοσκότοπο, που υποστηρίζει τα διάσημα πρόβατα του Σιντζιάνγκ και υποτίθεται ότι είναι «τόσο μεγάλα όσο μια αγελάδα».

Διοικητικές διαιρέσεις
----------------------

* Πόλεις: Πόλη Φουχάι
* Αγροτικές Δήμοι: Δήμος Κοκαγκάς (喀拉玛盖乡), Δήμος Αρντεμπίλ (阿尔达乡)

Δείτε επίσης
------------

* Χάρτης Μακάν

Εξωτερικοί σύνδεσμοι
--------------------

* Πολυμέσα σχετικά με το θέμα  Fuhai County στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 146784794
* LCCN: n2004057401

 |

 |
Η **Λουντμίλα** (πολων. *Ludmila*, απεβ. 20 Οκτωβρίου μετά το 1210) ήταν η σύζυγος του Μιέσκο Δ΄, δούκα της Μεγάλης Πολωνίας.

Βιογραφία
---------

Ο Μιέσκο Δ΄ υψηλός δούκας της Πολωνίας, σύζυγος της Λουντμίλας.
Η καταγωγή της είναι συζητήσιμη: από το όνομά της ιστορικοί υποθέτουν ότι προέρχεται από τη Βοημία, από τον Οίκο των Πρεμυσλιδών, μια και είναι ο μόνος Οίκος με γυναίκες με το όνομα αυτό. Άλλοι ερευνητές έχουν άλλη άποψη: ότι είναι κόρη του Όθωνα Γ΄ δούκα του Ολομόουτς και της Ντουράντια ή ίσως του Μστισλάβ Α΄ του Κιέβου και της 2ης συζύγου του Λιουμπάβα Ντμιτρίεβνας. Κατά μία μειοψηφούσα υπόθεση, ήταν κόρη του Σομπιέσλαφ Α΄ της Βοημίας ή του Κορράδου β΄ δούκα του ζνόιμο ή του Βλαντίμιρ δούκα του Ολομόουτς.

Η Λουντμίλα συνέβαλε στην ίδρυση του Νερμπερτινού μοναστηριού στο Ρύμπνικ, που αργότερα μεταφέρθηκε στο Τσαρνοβόσυ.

Οικογένεια
----------

Παντρεύτηκε το 1170-78 τον Μιέσκο Δ΄ των Πιαστ-Σιλεσίας υψηλό δούκα της Πολωνίας (Κρακοβίας) και Α΄ ως δούκα του Οπόλε, Ρατσίμπους και είχε τέκνα:

* Καζιμίρ Α΄ π.1178/9-1230, δούκας του Οπόλε & Ρατσίμπους.
* Λουντμίλα απεβ. μετά το 1200.
* Αγνή απεβ, μετά το 1200.
* Ευφροσύνη απεβ. μετά το 1200.
* Ρύκσα απεβ. μετά το 1239.

Πηγές
-----

* W. Brzezinski, Pochodzenie Ludmiły, żony Mieszka Plątonogiego. Przyczynek do dziejów czesko-polskich w drugiej połowie XII w. [English: The origins of Ludmila, wife of Mieszko Tanglefoot. Contribution to the Czech-Polish history in the second half of the twelfth century] [in:] Central and Eastern Europe in politics Piast, edited by K. Zielińska-Melkowska, Toruń, 1997, pp. 213-219. With the view that agreed to D. Dabrowski, Genealogy Mścisławowiczów. The first generation (the early fourteenth century), Krakow 2008, p. 650.
Η **Κομητεία Κινγκ** (αγγλικά: *King County, Washington*), είναι κομητεία των ΗΠΑ, και μία από τις 39 κομητείες της πολιτείας Ουάσινγκτον. Με πληθυσμό 2,301,620 κατοίκους (σύμφωνα με εκτιμήσεις για 2021), αποτελεί την πολυπληθέστερη κομητεία στην Ουάσινγκτον, καθώς και την 12η μεγαλύτερη σε πληθυσμό στις Ηνωμένες Πολιτείες.

Έδρα και μεγαλύτερη πόλη της κομητείας Κίνγκ, είναι το **Σιάτλ** (μεγαλύτερη πόλη της πολιτείας Ουάσινγκτον). Η κομητεία, συγκεντρώνει περίπου το 30% του πληθυσμού της πολιτείας. Επιπλέον, αποτελεί κύριο συστατικό μέρος της μητροπολιτικής περιοχής του Σιατλ. 

Η έκταση της κομητείας Κινγκ, ανέρχεται συνολικά σε 5,980 τετραγωνικά χιλιόμετρα (km2). Βρίσκεται στα δυτικά της πολιτείας Ουάσινγκτον, στις ακτές του Ειρηνικού Ωκεανού (στην λωρίδα *Πιούτζετ Σάουντ*).

Παραπομπές
----------

1. ↑  «King County, Washington Population 2021». *worldpopulationreview.com*. Ανακτήθηκε στις 19 Μαΐου 2021.
2. ↑  County, King· December 22, Washington Map Location in the state of Washington Location of Washington in the U. S. Facts Founded· AvenueSeattle, 1852 County Seat Seattle Courthouse Address King County Courthouse516 3rd· Website, WA 98104Phone: 206 296 1020 King County. «King County, Washington Genealogy». *FamilySearch Wiki* (στα Αγγλικά). Ανακτήθηκε στις 19 Μαΐου 2021.

Εξωτερικοί σύνδεσμοι
--------------------

* Πολυμέσα σχετικά με το θέμα  King County, Washington στο Wikimedia Commons
* (επίσημη σελίδας της κομητείας).

  


|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ηνωμένες Πολιτείες
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 137196723
* LCCN: n79108947
* GND: 4309785-6

 |

 |
Το **Κολόν** είναι η δεύτερη σε πληθυσμό πόλη του Παναμά και σημαντικό λιμάνι στον Ατλαντικό Ωκεανό. Βρίσκεται κοντά στην είσοδο της περίφημης Διώρυγας του Παναμά από την πλευρά του Ατλαντικού, ενώ αντιστοίχως η Πόλη του Παναμά, πρωτεύουσα και μεγαλύτερη σε πληθυσμό πόλη της χώρας, βρίσκεται στην είσοδο της Διώρυγας από την πλευρά του Ειρηνικού Ωκεανού. Το Κολόν χαρακτηρίζεται έτσι παραδοσιακά ως η «δεύτερη πόλη της χώρας». Ο πληθυσμός του δήμου του Κολόν το 2016 ήταν 78.000 κάτοικοι περίπου, ενώ της μητροπολιτικής περιοχής του ήταν 241.817 κάτοικοι. Το Κολόν είναι η έδρα της ομώνυμης Επαρχίας Κολόν.

Παραπομπές
----------

1. ↑  www.contraloria.gob.pa/INEC/archivos/P85512%20-%20Población%201.pdf.

Πηγές
-----

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμ. 15, σελ. 817

Εξωτερικοί σύνδεσμοι
--------------------

* Επίσημος ιστότοπος του Δήμου του Κολόν
* «Colón City», εκτεταμένος ιστότοπος για την πόλη

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 136044337
* GND: 221185-3

 |

 |
Ο **Κωνσταντίνος Καψάσκης** (1923 - 28 Οκτωβρίου 1993) ήταν Έλληνας τραπεζίτης. Θεωρείται ένας από τους σημαντικότερους και πρωτοπόρους τραπεζίτες της Ελλάδας.

Βιογραφικά στοιχεία
-------------------

Γεννήθηκε στη Ζάκυνθο και ήταν αδερφός του σκηνοθέτη Σωκράτη Καψάσκη. Το 1942 προσελήφθη στην εμπορική τράπεζα Αμαλιάδος αλλά το 1958 εγκαταστάθηκε στο Λονδίνο δουλεύοντας για την Hambros Bank. Το 1961 προσελήφθη στην American Express στη Νέα Υόρκη και έναν χρόνο αργότερα τοποθετήθηκε στο υποκατάστημά της στην Αθήνα. Το 1974 εξελέγη αντιπρόεδρός της για τις εκτός ΗΠΑ εργασίες και υπεύθυνος για την Ελλάδα, τη Γαλλία, την Ιταλία και το Πακιστάν. Το 1975 ίδρυσε την Τράπεζα Εργασίας, της οποίας διετέλεσε πρόεδρος & διευθύνων σύμβουλος μέχρι τον θάνατό του. Η Τράπεζα Εργασίας ήταν η πρώτη πολυμετοχική τράπεζα στην Ελλάδα. 

Το 2011 εκδόθηκε το βιβλίο *«Κωνσταντίνος Καψάσκης - ο οραματιστής τραπεζίτης»* (Μανόλης Αρκολάκης, Αθήνα, εκδόσεις Διόνικος). Υπήρξε ευεργέτης του Μουσείου Σολωμού & Επιφανών Ζακυνθίων ενώ στην Αθήνα λειτουργεί το ίδρυμα "Κωνσταντίνος Σ. Καψάσκης", το οποίο έχει θεσπίσει το ομώνυμο βραβείο (με χρηματικό έπαθλο) που αφορά την καλύτερη δημοσιευμένη, εντός της τελευταίας τριετίας, εργασία με θέμα το τραπεζικό σύστημα και την ελληνική οικονομία, και απονέμεται από την Ακαδημία Αθηνών εις μνήμην του Κωνσταντίνου Καψάσκη. Το 1999 το διοικητικό συμβούλιο της Τράπεζας Εργασίας αποφάσισε να διαθέσει 250 εκατομμύρια δραχμες στο ALBA για την ίδρυση πανεπιστημιακής έδρας με το όνομά του.

Απεβίωσε στην Αθήνα το 1993. Ήταν παντρεμένος και είχε αποκτήσει παιδιά.

Παραπομπές
----------

1. 1 2 3 4  βιβλίο αφιερωμένο στον Κωνσταντίνο Καψάσκη, από την εφημερίδα "Ημερησία"
2. ↑  Ευεργέτες - Δωρητές - Χορηγοί Αρχειοθετήθηκε 2011-10-11 στο Wayback Machine. από την ιστοσελίδα του Μουσείου Σολωμού & Επιφανών Ζακυνθίων
3. 1 2  Βραβεία Ακαδημίας Αθηνών[*νεκρός σύνδεσμος*], από το δημοσιογραφικό συγκρότημα "Μακεδονία"
4. ↑  Ίδρυση πανεπιστημιακής έδρας[*νεκρός σύνδεσμος*], από την ιστοσελίδα του ALBA
**Λευκή απεργία** είναι η απεργιακή κινητοποίηση όπου οι υπάλληλοι εργάζονται μόνο κατά γράμμα των όρων εργασίας τους, ακολουθώντας τους κανονισμούς ασφαλείας ή άλλους κανονισμούς κατά γράμμα έτσι ώστε να δημιουργήσουν κώλυμα στην ομαλή διεξαγωγή των εργασιών. Αυτό θεωρείται λιγότερο αποτρεπτικό από την γενική απεργία, και ακολουθώντας τους κανονισμούς μειώνει τον κίνδυνο απόλυσης ή άλλης κινητοποίησης από την πλευρά του εργοδότη. Παραδείγματα συμπεριλαμβάνουν νοσοκόμες που δεν απαντούν τηλέφωνα, ή αστυνομικούς που αρνούνται να γράψουν κλήσεις.

Σε μερικές γλώσσες (όπως ρωσικά, φινλανδικά και εβραϊκά) είναι γνωστή ως *ιταλική απεργία*, αφού πιστεύεται ότι πρωτοεφαρμόστηκε στην Ιταλία το 1904. Στην Ιταλία είναι γνωστή ως *sciopero bianco*, απ' όπου προέρχεται και το Ελληνικό *λευκή απεργία*. Στα αγγλικά είναι γνωστή σαν *work-to-rule.*

Δείτε επίσης
------------

* Γενική απεργία
* Κακόβουλη συμμόρφωση

Εξωτερικοί σύνδεσμοι
--------------------

* Work To Rule: What Does It Mean? strike information, Public Service Alliance of Canada BC, psacbc.com
* work to rule encyclopedia, www.tiscali.co.uk
* Work-to-rule organise, libcom.org
* Public sector workers begin work-to-rule RTÉ News, rte.ie
Κ. Κοντογιάννης, *Η κόκκινη ξαπλώστρα* (1992). Ακρυλικό σε καμβά, 55 εκ. x 35 εκ. Ιδιωτική συλλογή.
Ο **Κωνσταντίνος (Κώστας) Δ. Κοντογιάννης** (Άγιοι Θεόδωροι Μαγνησίας, 1926 - Βόλος, 19 Αυγούστου 2000) ήταν Έλληνας ζωγράφος ο οποίος, για ένα μεγάλο μέρος της ζωής του, έζησε και διέπρεψε στην Ιταλία.

Ο Κοντογιάννης έζησε τα εφηβικά του χρόνια στη Λαμία. Κατά την περίοδο της Κατοχής (1941–1944), έλαβε μέρος στην Αντίσταση κατά των κατακτητών. Το 1948 έγινε δεκτός στην Ανωτάτη Σχολή Καλών Τεχνών της Αθήνας, από όπου αποφοίτησε το 1954. Από το 1956 έως το 1963, συνέχισε τις σπουδές του στη ζωγραφική και τη γλυπτική στην Ιταλία, στην Ακαδημία Καλών Τεχνών της Φλωρεντίας.

Μέχρι το 1990 περίπου δραστηριοποιήθηκε κυρίως στην Ιταλία, παρουσιάζοντας έργα του σε πολλές ατομικές και ομαδικές εκθέσεις. Τα τελευταία δέκα χρόνια της ζωής του διέμενε στον Βόλο και έκανε εκθέσεις κυρίως στην ελληνική επαρχία (Βόλος, Λάρισα, Φλώρινα, Άνδρος, κ.ά).

Το εξπρεσιονιστικό του έργο του διακρίνεται για την ζωντανή αποτύπωση της φύσης και της ανθρώπινης μορφής. Πάντως, ο ίδιος δεν θέλησε ποτέ να εκφραστεί μέσα από παντελώς αφηρημένες απεικονίσεις, αλλά ούτε και να εγκλωβιστεί σε ένα συγκεκριμένο στυλ.

Το 2002, η Ακαδημία Αθηνών τον τίμησε για το ήθος του ως αθόρυβου καλλιτέχνη της επαρχίας, παρότι ο ζωγράφος είχε ήδη πεθάνει. Την ίδια χρονιά έγινε μεγάλη αναδρομική έκθεση έργων του στην Αγριά. Το 2007, έγινε επίσης μεγάλη αναδρομική έκθεση έργων του στο Πράτο της Ιταλίας.

Εξωτερικοί σύνδεσμοι και πηγές
------------------------------

* Κοντογιάννης Κωνσταντίνος — Ιστοσελίδα με έργα και κείμενα του ζωγράφου.
* Κοντογιάννης Κωνσταντίνος — Λεπτομερές βιογραφικό του ζωγράφου από το Επιμελητήριο Εικαστικών Τεχνών Ελλάδας.
* Κοντογιάννης Κωνσταντίνος — Έργα και φωτογραφία του ζωγράφου από το Επιμελητήριο Εικαστικών Τεχνών Ελλάδας.
* Γιάννης Μουγογιάννης, «Κώστας Κοντογιάννης: ο ζωγράφος του ήθους και της ευπρέπειας» — Από την εφημ. *Η Θεσσαλία*, 25 Απριλίου 2002.
* «Τα ζεστά χρώματα του Κώστα Κοντογιάννη» — Ανυπόγραφο άρθρο από την εφημ. *Η Θεσσαλία*, 28 Απριλίου 2002.
* «Uno sguardo profondo. Figura e paesaggio tra Grecia e Italia 1963-2000» — Ανακοίνωση για την αναδρομική έκθεση «Ένα βαθύ βλέμμα» με έργα του Κοντογιάννη στο Πράτο της Ιταλίας τον Ιούνιο του 2007.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 9618151247971144270009
* GND: 1146733909

 |

 |
*Ο Αιήτης υποδέχεται το διαμελισμένο πτώμα του Άψυρτου*. Περιθώριο της σχολής του Φονταινεμπλώ εκτύπωση από τον Ρενέ Μπουαβέν από έργο του Τιρύ.
 Σχεδιασμός για γυναικεία μάσκα
Ο **Λεονάρ Τιρύ (Léonard Thiry** (ενεργός 1530 – 1550), ήταν ζωγράφος και χαράκτης της Φλαμανδικής Αναγέννησης. Θεωρείται μέλος της Πρώτης Σχολής του Φονταινεμπλώ, εργαζόμενος ως βοηθός του Ρόσσο Φιορεντίνο (Rosso Fiorentino) και συνέχισε υπό τον Φραντσέσκο Πριματίτσο (Francesco Primaticcio), αλλά καμία από τις ατομικές του συνεισφορές δεν μπορεί πλέον να προσδιοριστεί. Τα σχέδιά του αναπαράγονταν ως εκτυπώσεις από τους Λεόν Νταβέν (Léon Davent), Ρενέ Μπουαβέν (René Boyvin) και άλλους, παρόλο που δεν φαίνεται να έχει επεξεργαστείι ο ίδιος καμία πλάκα εκτύπωσης. Του αποδίδονται κάποια σχέδια. 

Για μεγάλο χρονικό διάστημα πιστώθηκε από πολλούς με τις τυπωμένες πλάκες που έφεραν τα αρχικά "LD" (υποτίθεται ότι σημαίνει "Léonard [de] Deventer"), οι οποίες σήμερα αναγνωρίζονται ως δημιουργίες του Léon Davent.

Βιογραφία
---------

Γεννήθηκε στο Ντέβεντερ (Deventer) και εκπαιδεύτηκε στην Αμβέρσα ως χαράκτης και ζωγράφος. Εργάστηκε στο Παρίσι με τον Δάσκαλο των *Médaillons Historiques*  Καταγράφεται στη Ρώμη το 1530, στην Αμβέρσα το 1533 και στο Φονταινεμπλώ από το 1535 και ύστερα. Απεβίωσε στην Αμβέρσα.

Δείτε επίσης
------------

* Κατάλογος Φλαμανδών ζωγράφων

Παραπομπές
----------

1. 1 2 3 4 5 6  *Ολλανδικό Ίδρυμα Ιστορίας της Τέχνης*. 77125. Ανακτήθηκε στις 15  Φεβρουαρίου 2022.
2. ↑  Zerner
3. ↑  Léonard Thiry in the RKD

Πηγές
-----

* Henri Zerner. "Thiry, Léonard", Grove Art Online. Oxford Art Online. Oxford University Press, accessed January 9, 2017, απαιτείται συνδρομή

Περαιτέρω ανάγνωση
------------------

* N. Dacos, 'Léonard Thiry de Belges, peintre excellent. I. De Bruxelles à Fontainebleau en passant par Rome', Gazette des Beaux-Arts, 138 (1996), mei-juni, pp. 199-212, 'II. De Fontainebleau à Bruxelles', Gazette des Beaux-Arts 138 (1996), juillet-août, pp. 21-36

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λεονάρ Τιρύ** |

* 85 επισκέψεις αναζήτησης από το Βρετανικό Μουσείο
* Léonard Thiry στο Artnet (some dubious "attributions)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 34724621
* ISNI: 0000 0000 9455 7678
* SUDOC: 128486503
* BPN: 43138772
* ULAN: 500024915
* BNE: XX1050401
* RKD: 77125

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |
Υποθετικός χάρτης πόλεως κατά τον 1ο αιώνα μ.Χ.
Λευκή Άκρα is located in ΑθήναΛευκή ΆκραΛευκή ΆκραΗ θέση της **Λευκής Άκρας** στον χάρτη
Η **Λευκή Άκρα** ιδρύθηκε το 325/4 π.Χ. από Έλληνες αποίκους στην νοτιοανατολική Ιβηρία, εκεί που βρίσκεται σήμερα το Αλικάντε. Πρέπει να κτίστηκε από την Μασσαλία, που την περίοδο εκείνη είχε προσλάβει στον στρατό της ορεσίβιους Κρήτες και σφενδονήτες Ροδίους για να εποπτεύουν τις κινήσεις των Καρχηδονίων στα νότια. Η πόλη ήταν γνωστή και ως *Λευκή ακρόπολις*, ονομασία που οφείλει σε κάποιο φυσικό της χαρακτηριστικό. Η ελληνική αποικία βρισκόταν στην φυλή των *Κωντεστανών*. 

Κατά το 236 π.Χ. ο Καρχηδόνιος στρατηγός Αμίλκας Βάρκας εξεστράτευσε στην Ιβηρική χερσόνησο εναντίον των Ρωμαίων και επανίδρυσε την Λευκή Άκρα ως φοινικικό εμπορείο. Μετά το 201 π.Χ. ο Ρωμαίος ύπατος Πόπλιος Κορνήλιος Σκιπίων κυρίευσε την πόλη, μετονομάζοντάς την σε **Lucentum** (δηλαδή φωτεινή πόλη, από το ελληνικό *Λυκανδός*).

Κατά την ρωμαιοκρατία η Λευκή Άκρα πλουτίστηκε με θέατρο, λουτρά, αποχέτευση κ.ο.κ. Έφθασε στο αποκορύφωμά της κατά τον 1ο π.Χ.-1ο αι. μ.Χ. αλλά στους μεταγενέστερους αιώνες (2ο με 3ο αιώνα) έπεσε σε παρακμή. Αιτία υπήρξε ο ανταγωνισμός με την γειτονική και επίσης ελληνική Ελίκη (σημ. Έλτσε (*Elche*)) που υπερείχε σε ποιότητα ύδατος και σε επικοινωνία δια ξηράς. Αυτό οδήγησε σε ερήμωση της πόλης. Από την ρωμαϊκή κατοχή περιήλθε στους Βησιγότθους (5ος αιώνας) και στην περίοδο 554 -620 μ.Χ. στην βυζαντινή κυριαρχία.

Εξωτερικοί σύνδεσμοι
--------------------

* Πολυμέσα σχετικά με το θέμα  Lucentum στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 172171813
* SUDOC: 027351688

 |

 |
Ο **Κωνσταντίνος Κοντομύτης** (μεταξύ 841–860) ήταν Βυζαντινός στρατηγός και ευγενής.

Βιογραφία
---------

Ως *στρατηγός* του Θέματος Θρακησίων, ο Κωνσταντίνος Κοντομύτης συνέτριψε τους Σαρακηνούς της Κρήτης το 841, όταν οι τελευταίοι πραγματοποίησαν επιδρομή στην πλούσια μοναστική κοινότητα του Όρους Λάτμου. Λίγο καιρό νωρίτερα ή αργότερα, η κόρη του Κωνσταντίνου παντρεύτηκε τον *μάγιστρο* Βάρδα, ο οποίος ήταν ανιψιός της Αυτοκράτειρας Θεοδώρας από την πλευρά της μητέρας του και του Πατριάρχη Φωτίου από εκείνη του πατέρα του. Ο Βάρδας αργότερα υιοθέτησε το επίθετο του πεθερού του.

Το 859, ο Αυτοκράτορας Μιχαήλ Γ΄ (βασίλεψε την περίοδο μεταξύ 842–867) τον απέστειλε στη Σικελία ως επικεφαλής στόλου 300 πλοίων, προκειμένου να αντιμετωπίσει τους Άραβες που βρίσκονταν επί του νησιού. Ο Βυζαντινός στρατός υπέστη, ωστόσο, μεγάλη ήττα από τους Άραβες, οι οποίοι ευρίσκονταν υπό την ηγεσία του Αμπάς ιμπν Φαντλ, και υποχρεώθηκε να υποχωρήσει προς τα πλοία του.

Παραπομπές
----------

1. ↑  Treadgold 1988, σελίδες 324–325.
2. 1 2 3  Winkelmann και άλλοι 2000, σελίδες 567–568.
3. ↑  Winkelmann και άλλοι 1999, σελίδες 267–268; Treadgold 1988, σελίδες 355, 454 (Note #474).

Πηγές
-----

* Treadgold, Warren T. (1988). *The Byzantine Revival, 780–842*. Stanford, California: Stanford University Press. ISBN 0-8047-1462-2.
* Winkelmann, Friedhelm· Lilie, Ralph-Johannes· Ludwig, Claudia· Pratsch, Thomas· Rochow, Ilse (1999). «Bardas (#793)». *Prosopographie der mittelbyzantinischen Zeit: I. Abteilung (641–867), 1. Band: Aaron (#1) – Georgios (#2182)* (στα Γερμανικά). Berlin, Germany and New York, New York: Walter de Gruyter. σελίδες 267–268. ISBN 978-3-11-015179-4.
* Winkelmann, Friedhelm· Lilie, Ralph-Johannes· Ludwig, Claudia· Pratsch, Thomas· Rochow, Ilse (2000). «Konstantinos Kontomytes (#3929)». *Prosopographie der mittelbyzantinischen Zeit: I. Abteilung (641–867), 2. Band: Georgios (#2183) – Leon (#4270)* (στα Γερμανικά). Berlin, Germany and New York, New York: Walter de Gruyter. σελίδες 567–568.

  

[[Κατηγορία::Πρόσωπα των Αραβοβυζαντινών Πολέμων]]
Τα **100 μέτρα ελεύθερο για ναύτες** ήταν ένα από τα τέσσερα αγωνίσματα κολύμβησης στο πρόγραμμα των Θερινών Ολυμπιακών Αγώνων του 1896 στην Αθήνα.

| Κολύμβηση στουςΘερινούς ΟλυμπιακούςΑγώνες 1896Sample picture of the event (unofficial) |
| --- |
| Ελεύθερο κολύμπι |
| 100 μέτρα |   | ανδρών |
| 500 μέτρα |  | ανδρών |
| 1200 μέτρα |  | ανδρών |
| 100 μέτρα ναυτών |  | ανδρών |

Σύνοψη αγωνίσματος
------------------

Στο δεύτερο χρονολογικά αγώνισμα της κολύμβησης έπαιρναν μέρος μόνο ναύτες του Ελληνικού Βασιλικού Ναυτικού. Το χαρακτηριστικό αυτό είναι ένα σπάνιο φαινόμενο στους Ολυμπιακούς Αγώνες, οι οποίοι σε γενικές γραμμές περιλαμβάνουν αγωνίσματα ανοικτά προς όλους τους συμμετέχοντες.

Ωστόσο, το αγώνισμα συμπεριλαμβάνεται κανονικά στη λίστα των ολυμπιακών μεταλλίων της Διεθνούς Ολυμπιακής Επιτροπής και δεν υπάρχει κανένα έγγραφο του Πιερ ντε Κουμπερτέν ή άλλου σημαντικού προσώπου στην αρχή του σύγχρονου ολυμπιακού κινήματος που να αντιτίθεται στη θεώρηση του αγωνίσματος ως ολυμπιακού.

Αναφέρεται ότι έντεκα ναύτες δηλώθηκαν στον αγώνα που έγινε στο λιμάνι της Ζέας στις 11 Απριλίου, αλλά μόνο τρεις έλαβαν πραγματικά μέρος. Ο χρόνος του νικητή Ιωάννη Μαλοκίνη ήταν σχεδόν ένα λεπτό πιο αργός από αυτόν του Άλφρεντ Χάγιος στα 100 μέτρα ελεύθερο ανδρών. Τα βραβεία του νικητή (μετάλλιο, δίπλωμα και κλάδο ελιάς) απένειμε ο Βασιλιάς Γεώργιος Α', ο οποίος χαιρέτησε στρατιωτικά τον ναύτη Μαλοκίνη πρώτος (παρ' ότι ιεραρχικά ανώτερος).

Τελική κατάταξη
---------------

| Κατάταξη | Κολυμβητής | Χώρα | Χρόνος |
| --- | --- | --- | --- |
| 1 | Ιωάννης Μαλοκίνης | Ελλάδα Ελλάδα | 2:20.4 |
| 2 | Σπυρίδων Χαζάπης | Ελλάδα Ελλάδα | *Άγνωστος* |
| 3 | Δημήτριος Δρίβας | Ελλάδα Ελλάδα | *Άγνωστος* |

Παραπομπές
----------

1. ↑  Εφημερίδα "Ακρόπολις", 4 Απριλίου 1896, σ. 2, στήλη 1η

Πηγές
-----

* Lampros, S.P.; Polites, N.G.; De Coubertin, Pierre; Philemon, P.J.; & Anninos, C. (1897). *The Olympic Games: BC 776 – AD 1896*. Athens: Charles Beck. CS1 maint: Πολλαπλές ονομασίες: authors list (link)  (Digitally available at  Αρχειοθετήθηκε 2008-05-27 στο Wayback Machine.)
* Mallon, Bill; & Widlund, Ture (1998). *The 1896 Olympic Games. Results for All Competitors in All Events, with Commentary*Απαιτείται δωρεάν εγγραφή. Jefferson: McFarland. ISBN 0-7864-0379-9. CS1 maint: Πολλαπλές ονομασίες: authors list (link)  (Excerpt available at  Αρχειοθετήθηκε 2008-04-11 στο Wayback Machine.)
* Smith, Michael Llewellyn (2004). *Olympics in Athens 1896. The Invention of the Modern Olympic Games*. London: Profile Books. ISBN 1-86197-342-X.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Swimming at the 1896 Summer Olympics – Men's sailors 100 metre freestyle  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Συντεταγμένες: 34°28′05″S 57°50′27″W﻿ / ﻿34.4681°S 57.8408°W﻿ / -34.4681; -57.8408


Η **Κολόνια ντελ Σακραμέντο** (***Colonia del Sacramento***) είναι πόλη της νοτιοδυτικής Ουρουγουάης, στον ποταμό Ρίο ντε λα Πλάτα (*Río de la Plata*), απέναντι από το Μπουένος Άιρες της Αργεντινής. Είναι η παλαιότερη πόλη της χώρας και πρωτεύουσα της επαρχίας Κολόνια (*Colonia*). Έχει πληθυσμό 21714 κατοίκους.

Ιστορία
-------

Η Κολόνια ντελ Σακραμέντο ιδρύθηκε το 1680 από τους Πορτογάλους, αν και στη συνέχεια διεκδικήθηκε από τους Ισπανούς, οι οποίοι είχαν εποικήσει την απέναντι όχθη του ποταμού στο Μπουένος Άιρες. Οι ντόπιοι πολέμησαν το 1742 ώστε να διώξουν τους Πορτογάλους. Η αποικία όμως άλλαζε συχνά χέρια, συνέπεια των συμφωνιών που γινόταν μεταξύ των δύο χωρών, όπως η Συνθήκη της Μαδρίτης του 1750 και η Συνθήκη του Σαν Ιλντεφόνσο του 1777, μέχρι που παρέμεινε στην Ισπανία. Ο έλεγχος της μεταφέρθηκε πάλι στους Πορτογάλους και αργότερα στους Βραζιλιάνους, όταν το 1816 ολόκληρη η Ουρουγουάη κατελήφθη από τη Βραζιλία.

Σήμερα η πόλη έχει εξαπλωθεί προς τα ανατολικά, όμως τα παλιά της τμήματα διατηρούν το ακαθόριστο σχέδιο των δρόμων που κατασκεύασαν οι Πορτογάλοι και που έρχονται σε αντίθεση με τα πλατιά ορθογώνια στενά (*calles*) της Ισπανικής περιοχής.

Τα ιστορικά τμήματα της Κολόνια ντελ Σακραμέντο από το 1995 έχουν ανακηρυχθεί Μνημεία Παγκόσμιας Κληρονομιάς από την UNESCO.

Δείτε επίσης
------------

* Ο κατάλογος με τα Μνημεία Παγκόσμιας Κληρονομιάς της UNESCO

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κολόνια ντελ Σακραμέντο** |

* Ιστορικό τμήμα της Πόλης Κολόνια ντελ Σακραμέντο στην ιστοσελίδα της UNESCO
* Η επίσημη ιστοσελίδα της Πόλης Κολόνια ντελ Σακραμέντο (Ισπανικά)
* Σελίδα αφιερωμένη στην Κολόνια ντελ Σακραμέντο
* Πληροφορίες σχετικά με την Κολόνια ντελ Σακραμέντο
* Πληροφορίες σχετικά με την Κολόνια ντελ Σακραμέντο

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 133133927
* LCCN: n81144571
* GND: 4590406-6
* BNF: cb13616753s (data)

 |

 |
Συντεταγμένες: 57°18′N 4°27′W﻿ / ﻿57.300°N 4.450°W﻿ / 57.300; -4.450

Η λίμνη με το κάστρο Άρκχαρτ στο προσκήνιο
Κάστρο του Λοχ Νες
Η **Λοχ Νες** (αγγλικά: *Loch Ness*) είναι μεγάλη, βαθιά λίμνη γλυκού νερού στα Χάιλαντς της Σκωτίας η οποία βρίσκεται περίπου 37 χιλιόμετρα ( 23 μίλια) νοτιοδυτικά του Ινβερνές. Η επιφάνειά της είναι 15,8 μέτρα πάνω από το επίπεδο της θάλασσας. Η Λοχ Νες είναι περισσότερο γνωστή για κάποιες υποτιθέμενες εμφανίσεις του Τέρατος του Λοχ Νες. Η λίμνη συνδέεται με το νότιο άκρο του ποταμού Όιχ και ένα τμήμα το κανάλι καλεντόνιαν με το Λοχ Όιχ. Στο βόρειο άκρο υπάρχουν τα στενά της Μπόνα τα οποία καταλήγουν στο Λοχ Ντόχφορ, το οποίο τροφοδοτεί τον ποταμό Νες και ένα άλλο τμήμα του καναλιού στο Ινβερνές. Είναι μια σειρά αλληλένδετων, σκοτεινών σωμάτων νερού στη Σκωτία. Η ορατότητα του νερού είναι εξαιρετικά χαμηλή λόγω της υψηλής περιεκτικότητας σε τύρφη στο περιβάλλον έδαφος.

Η Λοχ Νες είναι η δεύτερη μεγαλύτερη λίμνη της Σκωτίας όσον αφορά την έκταση επιφάνειας, με έκταση 56,4 τετραγωνικά χιλιόμετρα, μετά την Λοχ Λόμοντ, αλλά λόγω του μεγάλου βάθους της, είναι η μεγαλύτερη σε όγκο. Το μέγιστο βάθος της είναι 230 μέτρα, κάνοντάς την τη δεύτερη βαθύτερη λίμνη στη Σκωτία μετά από τη Λοχ Μόραρ. Περιέχει περισσότερο γλυκό νερό απ 'όλες τις λίμνες στην Αγγλία και την Ουαλία μαζί, και είναι το μεγαλύτερο σώμα νερού στο ρήγμα Γκρέιτ Γκλεν, το οποίο εκτείνεται από το Ινβερνές στα βόρεια μέχρι το Φορτ Γουίλιαμ νότια.

Παραπομπές
----------

1. ↑  «Bathymetrical Survey of the Fresh-Water Lochs of Scotland, 1897–1909». National Library of Scotland. Αρχειοθετήθηκε από το πρωτότυπο στις 8 Φεβρουαρίου 2007. Ανακτήθηκε στις 15 Δεκεμβρίου 2013.
2. 1 2  «Ness, Loch». The Gazetteer for Scotland. Ανακτήθηκε στις 9 Φεβρουαρίου 2010.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 159069672
* LCCN: sh85090955
* GND: 4074298-2

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Loch Ness  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Κωνσταντίνος Καραϊωάννης** (18ος αι.) ήταν Έλληνας λόγιος και ιατρός.

Βιογραφικά στοιχεία
-------------------

Γεννήθηκε στα Τρίκαλα στα μέσα του 18ου αιώνα και σπούδασε ιατρική στο Πανεπιστήμιο της Νάπολης. Υπήρξε αρχίατρος στα ανάκτορα του Ηγεμόνα της Μολδαβίας Γρηγορίου Γ΄ Γκίκα μεταξύ 1764 και 1769. Παράλληλα ασχολήθηκε με την οργάνωση των ελληνικών σχολείων της περιοχής με βάση τα ευρωπαϊκά πρότυπα της εποχής και δίδαξε στη Σχολή του Ιασίου. Όταν καθαιρέθηκε, μετέβη στη Ρωσία και μετέπειτα στα Ιωάννινα, όπου εξάσκησε το ιατρικό επάγγελμα, *«εκτιμώμενος υπό πάντων, Ελλήνων και Τούρκων»*. Χαρακτηριστικά, όταν ο Πασάς της Λάρισας ασθένησε βαριά, κρίθηκε απαραίτητη η μετάβαση του Καραϊωάννη στη Λάρισα για να τον θεραπεύσει. Υπήρξε ένας από τους πλέον διακεκριμένους ιατροφιλοσόφους της εποχής του.

Κατά τη διάρκεια του βίου του ο Καραϊωάννης έγραψε δύο συγγράμματα, τα *Σύνοψις Λογικής* και *Γραμματική* (1796). Πέθανε στη γενέτειρα του.

Παραπομπές
----------

1. ↑  Ζαβίρα, Γ.: *Νέα Ελλάς*, Αθήναι 1872, σελ. 399
2. ↑  «Καραϊωάννης, Κωνσταντίνος». *Εγκυκλοπαίδεια Δομή*.. Ανακτήθηκε στις 3 Σεπτεμβρίου 2019.

Πηγές
-----

* Αθανάσιος Ι. Γκιάλας: *Η ελληνική Ιατρική και οι Έλληνες ιατροί από της Αλώσεως μέχρι της Εθνεγερσίας*, βραβείο Ακαδημίας Αθηνών, Αθήναι 1979, σελ. 97

* Δρανδάκης, Παύλος (χ.χ): *Μεγάλη Ελληνική Εγκυκλοπαίδεια*, τόμ. 13, σελ. 796

Εξωτερικοί σύνδεσμοι
--------------------

* Ο Κωνσταντίνος Καραϊωάννης στον *Πανδέκτη*, του Εθνικού Ιδρύματος Ερευνών

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* **ΕΒΕ**: 150168
* SUDOC: 147588057

 |

 |
Ο **Λεονάρδος Μινδόνιος** ή **Μεντόνιος** ή **Λεονάρδος Μεντώνης-Σγούτας** ήταν Έλληνας λόγιος και ιατρός του 16ου αιώνα.

Βιογραφικά στοιχεία
-------------------

Γεννήθηκε στη Χίο, μάλλον πριν το 1550 αφού, καθώς γράφει ο Γ. Ζολώτας: *«ο Μινδώνιος ασφαλώς δεν ήτο πλέον παις, αλλά ανήρ, εφ' όσον ο ίδιος περιγράφει ως αυτόπτης μάρτυς την κατάληψιν της Χίου υπό των Τούρκων»*. η οποία έλαβε χώρα το 1566.
Ο Λεονάρδος σπούδασε ιατρική και φιλοσοφία στο Πανεπιστήμιο της Πάδοβας, στην Ιταλία. Μετά τις σπουδές του εγκαταστάθηκε για κάποιο διάστημα στην Αγχίαλο, όπως μαρτυρεί επιστολή του προς τον Θεοδόσιο Ζυγομαλά με ημερομηνία 12/2/1576. Στη συνέχεια ο Μεντώνης προσκλήθηκε στην Κωνσταντινούπολη, όπου έγινε σύμβουλος του Οικουμενικού Πατριάρχη Ιερεμία του Β΄, ενώ παράλληλα δίδασκε στην Πατριαρχική Ακαδημία μέχρι το 1580. Τη χρονιά εκείνη ο Μινδόνιος εγκατέλειψε τη βασιλεύουσα και εγκαταστάθηκε στη γενέτειρά του Χίο. Αυτό διαπιστώνεται από έγγραφο χρονολογημένο το 1580 και υπογραφόμενο από τον ίδιο στη Χίο. Υπάρχουν, επίσης, επιστολές του Πατριάρχη Μελετίου Πηγά των ετών 1591 και 1599 που απευθύνονται προς «τον ιατρόν Μεντώνην» και άλλους Χίους λογίους. Ο Μεντώνης άσκησε την ιατρική στη Χίο μέχρι τον θάνατό του, ο οποίος υπολογίζεται ότι συνέβη μετά το 1605 καθόσο αυτό το έτος αναφέρεται σε κώδικες της Χίου ως ζων.

Συγγράμματα
-----------

Ο Μεντώνης υπήρξε αξιόλογος συγγραφέας. Ανάμεσα στα έργα του περιλαμβάνονται υπομνήματα σε έργα του Αριστοτέλη και του Ερμογένη. Στον Μινδόνιο απεύθυναν επιστολή ο Κρούσιος το 1578 και ο Μάξιμος Μαργούνιος.

Πηγές
-----

* Κωνσταντίνος Άμαντος: *Τα γράμματα εις την Χίον κατά την Τουρκοκρατίαν*, Πειραιεύς 1946
* Αθανάσιος Ι. Γκιάλας: *Η ελληνική ιατρική και οι `Ελληνες ιατροί από της Αλώσεως μέχρι της Εθνεγερσίας*, Αθήναι 1979
* Κωνσταντίνος Σάθας (1868). *Νεοελληνική Φιλολογία: Βιογραφία των εν τοις γράμμασι διαλαμψάντων Ελλήνων, από της καταλύσεως της Βυζαντινής Αυτοκρατορίας μέχρι της Ελληνικής εθνεγερσίας (1453-1821)*. Αθήνα: Τυπογραφείο των τέκνων Ανδρέου Κορομηλά. Ανακτήθηκε στις 15 Οκτωβρίου 2009.
Ο κυβερνήτης της Λαγκάς Λούγκαλ-Ουσουμγκάλ με το ζώο στο χέρι προσέρχεται στην θεότητα
Ο **Λούγκαλ-Ουσουμγκάλ** (Σουμεριακή γλώσσα:*"𒈗𒃲𒁔"*) ήταν Σουμέριος βασιλεύς της Λαγκάς (περί το 2230 π.Χ. - 2210 π.Χ.). Οι επιγραφές τον καταγράφουν τόσο ως βασιλέα του Λαγκάς όσο και υποτελή στην Ακκαδική αυτοκρατορία, στον αυτοκράτορα Ναράμ-Σιν και τον γιο του Σαρ-Καλί-Σαρί. Τον διαδέχθηκε ο Πουζούρ-Μαμά ποτ επαναστάτησαν απέναντι στον Σαρ-Καλί-Σαρί και πέτυχε την ανεξαρτησία του, ίδρυσε την Δεύτερη Δυναστεία του Λαγκάς. Έχουν διασωθεί δύο ασπίδες που παρουσιάζουν τον Λούγκαλ-Ουσουμγκάλ σαν υποτελή απέναντι στους δύο Ασσύριους βασιλείς, η πρώτη απέναντι στον Ναράμ-Σιν και η δεύτερη απέναντι στον γιο του Σαρ-Καλί-Σαρί. Στην πρώτη σφραγίδα ο κυβερνήτης της Λαγκάς Λούγκαλ-Ουσουμγκάλ κρατάει στο χέρι του ένα ζώο με στόχο να το προσφέρει θυσία σε μια θεότητα. Η σφραγίδα φέρει δεξιά και αριστερά δύο εξάδες από στήλες :

*"Ο Ναράμ-Σιν βασιλιάς της Ακκάδ, βασιλιάς του Σύμπαντος και βασιλιάς των τεσσάρων μερών, ο κυβερνήτης της Λαγκάς Λούγκαλ-Ουσουμγκάλ ο πιστός του υπηρέτης"*

Στην δεύτερη σφραγίδα παρουσιάζεται ο κυβερνήτης Λούγκαλ-Ουσουμγκάλ μπροστά σε μιά καθισμένη θεότητα, κρατάει στο χέρι του ένα ζώο και το φέρνει στην θεότητα ως προσφορά.

*"Ο Σαρ-Καλί-Σαρί βασιλιάς της Ακκάδ, βασιλιάς του Σύμπαντος και βασιλιάς των τεσσάρων μερών, ο κυβερνήτης της Λαγκάς Λούγκαλ-Ουσουμγκάλ ο πιστός του υπηρέτης"*

Παραπομπές
----------

1. ↑  Radau, Hugo (2005). Early Babylonian History: Down to the End of the Fourth Dynasty of Ur. Wipf and Stock Publishers. σσ. 6–7
2. ↑  Woolley, Leonard (1938). The Summerians. σ. 83
3. ↑  The Art Of Ancient Mesopotamia ( Art Ebook). σ. 53
4. ↑  Seal image M4 in: The Art Of Ancient Mesopotamia ( Art Ebook). σ. 53
5. ↑  Álvarez-Mon, Javier; Basello, Gian Pietro; Wicks, Yasmina (2018). The Elamite World. Routledge. σ. 254
6. ↑  The Cambridge Ancient History. Cambridge University Press. 1971. σ. 998
7. ↑  Eppihimer, Melissa (2019). Exemplars of Kingship: Art, Tradition, and the Legacy of the Akkadians. Oxford University Press. σσ. 148–149
8. ↑  Radau, Hugo (2005). Early Babylonian History: Down to the End of the Fourth Dynasty of Ur. Wipf and Stock Publishers. σσ. 6–7
9. ↑
10. ↑  Eppihimer, Melissa (2019). Exemplars of Kingship: Art, Tradition, and the Legacy of the Akkadians. Oxford University Press. σσ. 148–149
11. ↑  Radau, Hugo (2005). Early Babylonian History: Down to the End of the Fourth Dynasty of Ur. Wipf and Stock Publishers. σσ. 6–7
12. ↑

Πηγές
-----

* Radau, Hugo (2005). Early Babylonian History: Down to the End of the Fourth Dynasty of Ur. Wipf and Stock Publishers.
* Woolley, Leonard (1938). The Summerians.
* Eppihimer, Melissa (2019). Exemplars of Kingship: Art, Tradition, and the Legacy of the Akkadians. Oxford University Press.